Ordinaateer kantik , golle keewɗe e majaango...
Ordinaateer kantik , golle keewɗe e majaango
Ngoowka men e ordinaateeruuji kuutortoɗen hannde ɗi ina ɓeydoo tan mawnude, hay so yoga e men ina majji no ɗi ngollirta,
Ordinaateer ko masiŋ gollotooɗo e njaaweeki ko neɗɗo fotnoo gollaade e duuɓi, kadi ko juɓɓinoowo coɗol golle ɗe neɗɗo hattanaani waɗde e saha daɓɓo ; wadde ordinaateer ko kuutorgel ngam walude neɗɗo haljitde golle mum e mbaadi peewndi kadi e ndeer sahaa daɓɓo .
Ina famɗi hannde ɗo ordinaateer huutortaake e fannuuji kala, gila e cafrirɗe haa e bankiiji, en kaalaani ndeenka leydi e ganndal weeyo, kala heen ɗo golle naamnii reeneede tawa wonaa mboni fof yiya ɗe, waɗantee ko ganoore ( code) nde weeɓataa yiitude hay so neɗɗo huutoriima ordinaateeruuji keewɗi, maa waɗ duuɓi yiitaani ganoore nde.
Jooni noon, won mbaadi kesiri peewnugol ordinaateer yiitaa, ndiin mbaadi ina ɓeyda doole e njaaweeki gollal mum laabi ujjunnaaje, oon ko ordinaateer kantik wiyete, o mbo waawi firtude walla yiitude ganoore no nde way fotde fo e ndeer saha jaawɗo, ina sikka NASA ina jogi hattan feewnude oon ordinaateer ( so tawii ɓe njogaaki mbo nih) ; ɗuum noon yoga e joom en golle keertiiɗe ɗe gonaa kollateeɗe mboni fo, ina ƴerɓinii no feewi sabu oo ordinaateer alaa ko ronki soktude, joom en kontuuji banki, walla geɗe ndeenka leydi, cafrirɗe, e ko nanndi heen ina njogii kul-huli hade geɗe mu’en wujjeede, walla waylee no ɓe njiɗiraa.
Won annduɓe kolliti won’de hay so ordinaateer kantik woodi feewneede, waawa firtude ganooje kala, sabu won heen baɗdaaɗe e ko tintinta joomum so goɗɗo wonirii naatde .
Hammadi Jah.
http://fuutamedia.com/ecrire/?exec=configurer_identite
hamada
Wallifiiɓe
- Le MNLA défie la communauté internationale : « Les sanctions individuelles ne nous arrêteront point »
- Wade débarque à Rebeuss, parle avec son fils et repart sans piper mot : Seraient-ce les clauses d’un gentlemen-agreement ?
- Macky Sall veut un référendum pour la réduction de son mandat
- AZIZ Heblanto ko wayylude tugnorgal leydi muritani
- RAPER fede _AWLAD LEBLAD HAMADA jenunoɗo AZIZ yallti kasso
- [...]
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn est_Latn fur_Latn hau_Latn fuv_Latn fra_Latn fra_Latn fra_Latn fuv_Latn hau_Latn unk